
KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. december 13-i ülésére)


TÁRGY: 		KUNSÁG-HALAS HULLADÉKGAZDÁLKODÁSI NONPROFIT KFT. –BEN LÉVŐ ÜZLETRÉSZ VISSZTERHES TULAJDONJOG ÁTRUHÁZÁSA


A Képviselő-testülete a 121/2023. számú határozatában döntött Kiskőrös Város Önkormányzata KUNSÁG-HALAS Hulladékgazdálkodási Nonprofit Kft.-ben lévő 14,87 %-át megtestesítő, 1.500.000,-Ft névértékű üzletrészének értékesítésre történő kijelöléséről. Az üzletrészt, mint az Önkormányzat korlátozottan forgalomképes törzsvagyonát forgalomképes üzleti vagyonná átminősítette. Továbbá a Képviselő-testület a vételár meghatározásához elfogadta a KARENTA AUDIT Zrt. társasági vagyonról készített vagyonértékelését, miszerint a társaság vagyoni értéke 328.000.000,-Ft. Kiskőrös Város Önkormányzatát, a vételárból a 14,87 %-os tulajdoni arány alapján 48.761.150,-Ft vételár illeti.
Az általános forgalmi adóról szóló 2007. évi CXXVII. törvény 86. § (1) bekezdés f) pontja értelmében az üzletrész értékesítését áfa fizetési kötelezettség nem terheli.

Az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet 12. § (4) bekezdés a) pontja alapján a nettó 10.000.000,-Ft egyedi értéket meghaladó vagyont értékesíteni a nemzeti vagyonról szóló törvényben foglaltak figyelembevételével, a Képviselő-testület általi kijelölést követően nyilvános versenytárgyalás útján lehet. A tulajdonjog átruházás szerződésben foglalt feltételeinek elfogadásáról a Képviselő-testület dönt.

A versenytárgyalás lefolytatása megtörtént, az Önkormányzat a Képviselő-testület 121/2023. számú határozatában, mint tulajdonostárs lemondott elővásárlási jogáról.

A fentiek figyelembevételével javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2023. december 05.

	Domonyi László s.k.,
	polgármester


HATÁROZAT-TERVEZET

A Képviselő-testület
1. egyetért Kiskőrös Város Önkormányzata KUNSÁG-HALAS Hulladékgazdálkodási Nonprofit Kft.-ben (székhely: 6400 Kiskunhalas, Alsószállás puszta 0995/12. hrsz. cégjegyzékszám: 03-09-127293) lévő, a társasági vagyon 14,87%-át megtestesítő üzletrészének visszterhes tulajdonjog átruházásával 48.761.150,-Ft, azaz: Negyvennyolcmillió-hétszázhatvanegyezer-egyszázötven forint összegben, a határozat-tervezet mellékletét képező adásvételi szerződésben foglalt feltételekkel Kiskunhalas Város Önkormányzata részére.
2. felhatalmazza polgármestert az adásvételi szerződés aláírására, továbbá az adásvétellel kapcsolatos jognyilatkozatok megtételére.

Felelős:	polgármester
Határidő:	azonnal
